cometadata/datacite-titles-descriptions-related-identifiers huggingface dataset:
DOI: 10.14457/cu.the.2006.1848
title: การเปลี่ยนแปลงรูปแบบการเดินทางภายหลังการเปิดให้บริการ ของระบบขนส่งมวลชนขนาดใหญ่ : การศึกษาก่อนและหลังของระบบรถไฟฟ้ามหานครสายสีน้ำเงิน ในกรุงเทพมหานคร

description: ปัจจุบันมีการประยุกต์เทคนิคการสำรวจข้อมูลแบบ Stated preference (SP) เพื่อคาดการณ์การใช้ระบบขนส่งที่จะเกิดขึ้นใหม่อย่างแพร่หลาย แต่ผลการคาดการณ์ที่ได้อาจไม่สอดคล้องกับความเป็นจริง ดังนั้นการวิจัยนี้จึงมีวัตถุประสงค์เพื่อสร้างแบบจำลองจากข้อมูล SP และตรวจสอบผลการคาดการณ์โดยใช้แบบจำลองดังกล่าวกับพฤติกรรมที่เกิดขึ้นจริง โดยการศึกษาก่อนและหลังการเปิดให้บริการของระบบรถไฟฟ้ามหานครสายสีน้ำเงิน ในกรุงเทพมหานคร ในงานวิจัยนี้แบ่งกลุ่มการวิเคราะห์ข้อมูลโดยใช้แบบจำลอง SP เป็น 3 กลุ่มคือ 1. กลุ่มผู้เดินทางที่เลือกใช้รถยนต์ส่วนตัว 2. กลุ่มผู้เดินทางที่เลือกใช้รถไฟฟ้าบีทีเอส และ 3. กลุ่มผู้เดินทางที่เลือกใช้รถโดยสารประจำทาง โดยจากผลการศึกษาก่อนรถไฟฟ้าเปิดให้บริการพบว่า มูลค่าของเวลาการเดินทางเพื่อเข้าถึงสถานีรถไฟฟ้าขนส่งมวลชนของแต่ละกลุ่ม มีค่าคิดเป็น 24.15% 24.14% และ 21.81% ของรายได้เฉลี่ยตามลำดับ ผลการเปรียบเทียบพฤติกรรมการใช้บริการก่อนและหลังเปิดให้บริการพบว่า กลุ่มผู้ที่เลือกใช้รถโดยสารประจำทางมีสัดส่วนของผู้ที่กล่าวว่าจะใช้บริการ แต่กลับไม่ใช้จริงภายหลังจากการเปิดให้บริการมากกว่ากลุ่มผู้ที่เลือกใช้ รถไฟฟ้าบีทีเอส อย่างมีนัยสำคัญทางสถิติ อย่างไรก็ตามสัดส่วนดังกล่าวสำหรับผู้ใช้รถโดยสารประจำทาง ไม่แตกต่างจากสัดส่วนของผู้ใช้รถยนต์ส่วนตัว อย่างมีนัยสำคัญ นอกจากนี้ สัดส่วนการกล่าวเกินจริงยังไม่ขึ้นกับเพศ อายุ และระดับรายได้ของผู้เดินทาง สำหรับผลการคาดการณ์ส่วนแบ่งตลาดของรถไฟฟ้าขนส่งมวลชนด้วยแบบจำลอง SPพบว่า ผลที่ได้มีค่ามากกว่าที่เกิดขึ้นจริงในทุกๆ กลุ่ม โดยมากที่สุดในกลุ่มผู้ที่เลือกใช้รถยนต์ส่วนตัว ซึ่งผลการคาดการณ์ส่วนแบ่งตลาดสูงกว่าความเป็นจริงถึง 4.99 เท่า และกลุ่มผู้ที่ใช้รถโดยสารประจำทางมีค่า 2.98 เท่า ส่วนกลุ่มผู้ใช้รถไฟฟ้าบีทีเอสมีค่าต่ำสุดคือ 2.04 เท่า ผลการวิจัยแสดงให้เห็นว่า การที่จะนำแบบจำลองที่ได้จากข้อมูล SP มาคาดการณ์พฤติกรรมการเปลี่ยนไปใช้ระบบขนส่งมวลชนรางที่จะเกิดขึ้นใหม่ ควรทำด้วยความระมัดระวัง โดยเฉพาะอย่างยิ่งการคาดการณ์พฤติกรรมของกลุ่มผู้ที่ในปัจจุบันใช้รถยนต์ ส่วนตัวและรถโดยสารประจำทาง
DOI: 10.5519/qd.gf5ecpv1
title: Query on the Natural History Museum Data Portal (data.nhm.ac.uk) (1 records)
DOI: 10.14457/cu.the.2006.1849
title: การเปรียบเทียบผลของทรามาดอลและมอร์ฟีนต่อระดับของไอโซฟลูเรน ขณะแก้ไขกระดูกหักในสุนัข

description: การศึกษาเปรียบเทียบผลของทรามาดอลและมอร์ฟีนต่อระดับของไอโซฟลูเรน ขณะแก้ไขกระดูกหักในสุนัขป่วย 2 กลุ่ม กลุ่มละ 10 ตัว สุนัขทุกตัวได้รับการเตรียมสลบด้วยเอซโปรมาซีน มาลีเอท 0.025 มก./กก. เข้าหลอดเลือดดำ วัดค่าสัญญาณชีพซึ่งได้แก่ อัตราการเต้นของหัวใจ ความดันเลือด อัตราการหายใจ เปอร์เซ็นต์ของฮีโมโกลบินที่มีออกซิเจนจับอยู่ และอุณหภูมิก่อนและหลังการให้เอซโปรมาซีน มาลีเอท 5 นาที จากนั้นให้มอร์ฟีน ซัลเฟต 0.5 มก./กก. เข้ากล้ามเนื้อของสุนัขกลุ่มที่ 1 (กลุ่มควบคุม) และให้ทรามาดอลไฮโดรคลอไรด์ 5 มก./กก. เข้ากล้ามเนื้อของสุนัขกลุ่มที่ 2 (กลุ่มทดลอง) วัดค่าสัญญาณชีพต่างๆ และค่าก๊าซในเลือดในสุนัขทั้งสองกลุ่ม 15 นาที ภายหลังให้มอร์ฟีน ซัลเฟตและทรามาดอล ไฮโดรคลอไรด์ เหนี่ยวนำสลบด้วยโปรโปฟอลจนถึงระดับความลึก ที่สามารถสอดท่อช่วยหายใจได้ ให้สารน้ำแลคเตตริงเกอร์ ในอัตรา 10 มล./กก./ชม. เข้าทางหลอดเลือดดำ รักษาระดับการสลบด้วยไอโซฟลูเรนจนถึงระดับความลึกที่สามารถผ่าตัดได้ ควบคุมระดับความดันของคาร์บอนไดออกไซด์ในลมหายใจออก (ETCO[subscript 2]) ระหว่าง 30-35 มม. ปรอทตลอดการผ่าตัด วัดค่าสัญญาณชีพต่างๆ ปรับและบันทึกความเข้มข้นของไอโซฟลูเรนขณะผ่าตัด จากการนำค่าเหล่านี้มาใช้ประเมินผล พบว่าอัตราการเต้นของหัวใจและความดันเลือดแดง systolic ในสุนัขกลุ่มทดลองหลังได้รับ ทรามาดอลลดลงอย่างมีนัยสำคัญทางสถิติ (p&lt;0.05) เมื่อเทียบกับก่อนได้รับยา ในขณะที่ไม่พบความแตกต่างกันอย่างมีนัยสำคัญทางสถิติ (p&gt;0.05) ของค่าสัญญาณชีพต่างๆ ระหว่างก่อนและหลังให้มอร์ฟีน ค่าเฉลี่ยความเข้มข้นของไอโซฟลูเรนในช่วง 15, 30, 45 และ 60 นาทีแรกของการดมยาในสุนัขทั้งสองกลุ่ม ไม่พบมีความแตกต่างกันอย่างมีนัยสำคัญทางสถิติ (p&gt;0.05) ถึงแม้ว่าที่นาทีที่ 15 ของการดมยาพบว่าสุนัขในกลุ่มทรามาดอลใช้ความเข้มข้นของไอโซฟลูเรน (1.99%) สูงกว่าสุนัขในกลุ่มมอร์ฟีน (1.56%) อย่างมีนัยสำคัญทางสถิติ (p&lt;0.05) ระหว่างการดมยาไม่พบมีความแตกต่างกันอย่างมีนัยสำคัญทางสถิติ (p&gt;0.05) ระหว่างสุนัขทั้งสองกลุ่มของค่าเฉลี่ยอัตราการเต้นของหัวใจ ความดันเลือดแดง เปอร์เซ็นต์ของฮีโมโกลบินที่มีออกซิเจนจับอยู่ และปริมาณคาร์บอนไดออกไซด์ในลมหายใจออก จากการศึกษาครั้งนี้สรุปว่าทรามาดอล ไฮโดรคลอไรด์ก่อนการผ่าตัด มีความปลอดภัย และมีประสิทธิภาพเทียบเท่ากับมอร์ฟีนในการลดความเข้มข้นของไอโซฟลูเรนในช่วง 60 นาทีแรกของการผ่าตัดแก้ไขกระดูกหักในสุนัข
DOI: 10.14457/tu.the.2019.254
title: การศึกษาความเป็นไปได้ในการพัฒนาโครงการอาคารชุดภายใต้แนวคิด ความอย่างยั่งยืนทางสังคม พื้นที่ลาดพร้าว-โชคชัย 4 กรุงเทพมหานคร

description: ในอนาคตอาคารชุดในกรุงเทพมหานครยังคงตอบโจทย์การอยู่อาศัย แต่วิถีชีวิตในอนาคต ทำให้ปฏิสัมพันธ์ระหว่างผู้คนน้อยลง นำมาซึ่งความโดดเดี่ยวทางสังคม และปัญหาสุขภาพจิต จึงเกิดเป็นโครงการอาคารชุดที่มุ่งสร้างความยั่งยืนทางสังคม ผ่านกระบวนการการออกแบบ และการมีส่วนร่วมของกลุ่มผู้อยู่อาศัยพื้นที่ศึกษาอยู่บริเวณ ลาดพร้าว - โชคชัย 4 ย่านที่มีความอุดมสมบูรณ์ และการมาของรถไฟฟ้าสายสีเหลือง เกิดเป็นโครงการกรณีศึกษา COMMUNE LADPRAO-CHOKCHAI4 โครงการอาคารชุด 8 ชั้น 1 อาคาร 208 ห้องชุด บนที่ดิน 556 ตร.วา ราคาเฉลี่ย 77,500 บาทต่อตร.ม. ราคาเริ่มต้น 1.89 ล้านบาท เป็นราคาใกล้เคียงกับตลาดปัจจุบัน เป็นโครงการที่มุ่งเน้นการสร้างสังคมอย่างยั่งยืน ผ่านการมีส่วนร่วมในการออกแบบส่วนกลาง และสร้างกติกาการตัดสินใจของผู้ที่จะอยู่อาศัย โดยมีแผนพัฒนาที่ 34 เดือน ในด้านการเงิน และความเป็นไปได้ในการลงทุน โครงการมีสัดส่วนการลงทุนของส่วนของเจ้าของร้อยละ 35 และส่วนของการกู้ยืมจากสถาบันการเงินร้อยละ 65 จากการวิเคราะห์พบว่า ในสถานการณ์ปกติ โครงการมีมูลค่าอยู่ที่ 485,054,000 บาท โดยมีมูลค่าปัจจุบันสุทธิ(NPV) 45,065,483.1 บาท และมีอัตราผลตอบแทนภายใน(IRR) ร้อยละ 19.81 ต่อปี และจำลองสถานการณ์ทางการเงินของโครงการในระดับที่ดีกว่า และแย่กว่าปกติ พบว่ายังมีผลสรุปออกมาในระดับที่สามารถยอมรับได้
DOI: 10.15468/qoelse
title: Rapid, large-scale species discovery in hyperdiverse taxa using 1 D MinION sequencing

description: This dataset contains the digitized treatments in Plazi based on the original journal article Srivathsan, Amrita, Hartop, Emily, Puniamoorthy, Jayanthi, Lee, Wan Ting, Kutty, Sujatha Narayanan, Kurina, Olavi, Meier, Rudolf (2019): Rapid, large-scale species discovery in hyperdiverse taxa using 1 D MinION sequencing. BMC Biology 17: 1-20, DOI: 10.1186/s12915-019-0706-9
DOI: 10.14457/tu.the.2019.256
title: การศึกษาความเป็นไปได้ของการพัฒนาที่ดินติดถนนเจ้าฟ้าตะวันตก ตำบลฉลอง จังหวัดภูเก็ต

description: โครงการ 67 The Colonial Mall & Hotel ตั้งอยู่บริเวณถนนเจ้าฟ้าฝั่งตะวันตก ตำบลฉลอง จังหวัดภูเก็ต แปลงที่ดินมีขนาด 5-2-40 ไร่ หน้ากว้าง 84 เมตร ที่ดินมีทรัพย์ติดที่ดินเป็นบ้านสถาปัตยกรรมชิโน-โปรตุกีส คสล. 2 ชั้น ที่ต้องการจะอนุรักษ์อาคารเดิมไว้ รายงานฉบับนี้ได้ทำการศึกษาแบบ Site looking for use โดยการวิเคราะห์ทางด้านกฎหมาย กายภาพ การตลาด และวิเคราะห์ทางการเงินเบื้องต้น ทางเลือกในการพัฒนาบนพื้นที่ดินที่จะศึกษาสรุปเป็น 2 โครงการ ด้านหน้าที่ติดถนนใหญ่พัฒนาเป็นโครงการ Neighborhood Center ด้านหลังที่ดินพัฒนาเป็นโรงแรมโครงการ 67 The Colonial Mall เป็นศูนย์การค้าพื้นที่เช่า 2,000 ตร.ม. อาคาร 2 ชั้น กลุ่มผู้เช่าหลักเป็น Supermarket และกลุ่มร้านค้าผู้ประกอบการพื้นถิ่นที่มีชื่อเสียงในจังหวัดภูเก็ต ราคาเฉลี่ยค่าเช่าโครงการ 872 บาท/ตร.ม./เดือน กลุ่มลูกค้าหลักเป็นคนที่อาศัยบริเวณตำบลฉลองและลูกค้าที่เข้าพักโรงแรมในโครงการ กลุ่มลูกค้ารองเป็นกลุ่มนักท่องเที่ยวต่างชาติที่เดินทางผ่านเส้นถนนเจ้าฟ้า โครงการ 67 The Colonial Hotel เป็นโรงแรมระดับ 4 ดาว อาคาร 4 ชั้น ลักษณะของอาคารมีแนวคิดในการออกแบบให้มีรูปแบบโมเดิร์น เปอรานากัน โคโรเนียล (Modern Peranakan Colonial Style) คือรูปแบบที่ผสมผสานระหว่างวัฒนธรรมจีน มลายู และโคโรเนียลเข้าด้วยกัน โดยประยุกค์ในรูปแบบสมัยใหม่ เพื่อให้ตอบรับกับรูปแบบการดำเนินชีวิตของนักท่องเที่ยวปัจจุบัน ภายในโครงการมีบ้านโบราณเดิมได้ทำการรีโนเวทเป็นอาคารต้อนรับและร้านอาหาร ในส่วนห้องพักมีจำนวน 205 ห้องพัก 4 ประเภท ขนาด 32-82 ตร.ม. ราคาขายช่วง Low Season 1,800-3,500 บาท/คืน ช่วง High Season 2,400-4,200 บาท/คืน มีรายได้เฉลี่ย (ADR) 2,378 บาทต่อคืน รองรับกลุ่มลูกค้าชาวเอเชียและยุโรป ต้นทุนโครงการทั้งหมด 566 ล้านบาท มีระยะเวลาก่อสร้างโครงการ 2 ปี เมื่อศึกษาความเป็นไปได้ทางการเงินโครงการศูนย์การค้า มีมูลค่า NPV 68 ล้านบาท อัตรผลตอบแทน (IRR) 14.5% ส่วนโรงแรม มี NPV 200 ล้านบาท IRR 12.13% โครงการมีระยะเวลาคืนทุน 10-12 ปี เมื่อพิจารณาจากปัจจัยทั้งหมดแล้ว ผู้ศึกษามีความเห็นว่า สามารถนำรูปแบบของธุรกิจไปใช้ได้จริงโดยสามารถให้ผลตอบแทนและระยะเวลาคืนทุนที่น่าพอใจ
DOI: 10.14457/tu.the.2019.257
title: การศึกษาความเป็นไปได้การพัฒนาที่ดินบริเวณถนนบางนา-ตราด-กาญจนาภิเษก

description: การศึกษาความเป็นไปได้ในการพัฒนาที่ดินบริเวณถนนบางนา-ตราด-กาญจนาภิเษก หรือ บริเวณบางนา กม. 7 พื้นที่โครงการมีพื้นที่รวม 3 ไร่ 3งาน 33 ตารางวา ในขั้นตอนของการกลั่นกรองความคิดในการพัฒนาได้ทำการศึกษา และวิเคราะห์ความเป็นไปได้ในด้านกฎหมาย กายภาพ อุปสงค์ อุปทานของอสังหาริมทรัพย์ประเภทต่างๆ และพบว่า พื้นที่โครงการมีความเหมาะสมที่จะพัฒนาโครงการเป็นที่อยู่อาศัยแนวราบประเภทบ้านเดี่ยว เนื่องจากข้อกฎหมายและความต้องการที่อยู่อาศัยในพื้นที่ที่ยังคงมีอยู่มากโครงการบ้านจัดสรรบ้านเดี่ยวที่พัฒนาขึ้น มีชื่อโครงการว่า The XIV BANGNA มีกลุ่มเป้าหมายหลักเป็นครอบครัวขยายที่มีแหล่งงานอยู่ในพื้นที่กรุงเทพโซนตะวันออก มีความต้องการอยู่อาศัยในพื้นที่ และมีความคุ้นเคยกับพื้นที่พอสมควร รายได้ทั้งครอบครัวอยู่ที่ 200,000 บาทต่อเดือน โดยโครงการออกแบบภายใต้แนวคิด . The symbol of private living ที่จะเป็นโครงการที่มีความเป็นส่วนตัวที่สุดของย่านบางนา ความเป็นส่วนตัวที่ได้สิทธิเพียง 14 ครอบครัวโครงการ The XIV BANGNA เป็นโครงการบ้านจัดสรร จำนวน 14 หลัง ประกอบด้วย บ้านขนาด 227 ตารางเมตร บนที่ดิน 82 ตารางวา บ้านขนาด 186 ตารางเมตร บนที่ดิน 61 ตารางวา จำนวน 5 หลัง และบ้านขนาด 171 ตารางเมตร บนที่ดิน 50 ตารางวา จำนวน 6 หลัง ภายในโครงการมีพื้นที่ส่วนกลางเป็น Club House ที่ความเป็นส่วนตัวสูงเฉพาะลูกบ้านทั้ง 14 โดยโครงการจัดทำแผนการตลาดไว้ที่ 21 เดือนที่จะสามารถปิดการขายได้หมด และมีระยะเวลาของโครงการรวมทั้งหมด 25 เดือน ในส่วนของการเงินและการลงทุน โครงการมีแหล่งเงินทุนมาจาก 2 แหล่ง คือเงินทุนส่วนของเจ้าของหรือผู้พัฒนาโครงการเอง ในสัดส่วนร้อยละ 60 และเงินทุนจากการกู้ยืมภายนอกจากสถาบันการเงินในสัดส่วนร้อยละ 40 ทั้งนี้จากการวิเคราะห์ความเป็นไปได้ในการลงทุนผ่านเครื่องมือทางการเงินได้ข้อสรุปว่า โครงการมีมูลค่าปัจจุบันสุทธิที่ 14,349,155.95 บาท มีอัตราผลตอบแทนภายใน ร้อยละ 38.92 ต่อปี เมื่อทำการตั้งสมมติฐานเพื่อวิเคราะห์สถานการณ์ทางการเงิน และความอ่อนไหวของโครงการพบว่าผลสรุปออกมายังมีศักยภาพที่สามารถทุนได้ จึงสามารถสรุปได้ว่าโครงการมีความเป็นไปได้ในการพัฒนาโครงการ และมีความเหมาะสมในการลงทุน
DOI: 10.14457/tu.the.2019.259
title: การศึกษาความเป็นไปได้ของการพัฒนาที่ดินบริเวณเกษตรศาสตร์-รัชโยธิน

description: การศึกษาความเป็นไปได้ของโครงการอสังหาริมทรัพย์พื้นที่ทำการศึกษาบริเวณ ซอยพหลโยธิน41 ถนนพหลโยธิน แขวงลาดยาว เขตจตุจักร จังหวัดกรุงเทพมหานคร ที่ตั้งของโครงการมีระยะทางทางจากถนนใหญ่เข้าไปถึงตัวโครงการประมาณ 120 เมตร และห่างจากสถานีรถฟ้าเสนานิคม 150 เมตร หลังจากการวิเคราะห์ทางกายภาพของโครงการแล้ว ผู้ทำการศึกษาสำรวจความเป็นไปได้ทางกฎหมาย การวิเคราะห์การตลาด และศึกษาความเป็นไปได้ทางการเงินค้นพบว่าอสังหาริมทรัพย์ประเภทคอนโดมิเนียมมีความเหมาะสมที่สุดสำหรับการทำโครงการ และมีรายละเอียดทางด้านต่าง ๆของโครงการดังต่อไปนี้รายละเอียดโครงการสถานที่ตั้ง : ซอยพหลโยธิน 41 ถนนพหลโยธิน เขตจตุจักร กรุงเทพมหานครประเภทโครงการ : คอนโดมิเนียม ระดับราคาปานกลางขนาดที่ดิน : 499 ตารางวา (1 ไร่ - 0 งาน - 99 ตารางวา)ประเภทอาคาร : อาคารคอนกรีตเสริมเหล็กรูปตัว U สูง 5 ชั้น จำนวน 1 อาคารจำนวนขาย : 156 ห้องจำนวนที่จอดรถ: 70 คัน (58 คัน หากไม่รวมจอดซ้อนคัน) พื้นที่อาคารรวม: 6,450 ตารางเมตรพื้นที่ขาย : 4,384 ตารางเมตรพื้นที่เปิดโล่ง: 699 ตารางเมตรราคาเริ่มต้น : 2.35 ล้านบาทรายละเอียดทางด้านการเงินสัดส่วนทางการเงิน: ส่วนของเจ้าของ 57% , ส่วนขอเงินกู้ยืม 43%ต้นทุนโครงการทั้งหมด: 354,059,497 บาทอัตราดอกเบี้ยกู้ยืม: 8.00%Cost of Equity: 8.75%WACC: 7.74%NPV Project: 47,376,580 บาทIRR Project: 19.71%จากการทดสอบทางด้านการเงินพบค้นหาข้อมูลเพิ่มเติมในกรณีการเกิด Worst Case ของโครงการ พบว่าปัจจัยที่กระทบต่อความเสี่ยงของโครงการมากที่สุดนั้นคือปัจจัยทางด้านราคาขาย โดยเมื่อรวมกับสมมุติฐานที่ราคาค่าก่อสร้าง ราคาต้นทุนที่ดินที่เพิ่มขึ้น พร้อมทั้งระยะเวลาของโครงการที่ต้องใช้เวลาถึง 2 ปี 9 เดือนนั้น ผลปรากฏออกมาว่ามีความเสี่ยงในการลงทุนเนื่องมากจาก NPV Project จะคงเหลือ -2,061,571 บาท และ IRR Project 7.35% ซึ่งใกล้เคียงกับ WACC ที่ 7.74% ถ้าหากเกิดเหตุปัจจัยใดก็ตามที่เกินกว่าสมมุติฐานนี้ไป โครงการดังกล่าวก็จะไม่เหมาะสมสำหรับการลงทุนเพราะผลตอบแทนที่ได้รับจะต่ำกว่าความคาดหวังของผู้ลงทุน
DOI: 10.14457/tu.the.2019.260
title: การศึกษาความเป็นไปได้ของโครงการบนที่ดินเปล่าบริเวณถนนสุขุมวิท กรุงเทพมหานคร

description: ที่ดินที่ทำการศึกษาตั้งอยู่บริเวณ ซอยสุขุมวิท 49/13 กรุงเทพมหานคร มีเนื้อที่ทั้งหมด 1-1-65.3 ไร่ ลักษณะของที่ดินเป็นรูปสี่เหลี่ยมคางหมู ด้านทิศตะวันออกติดทางสาธารณะขนาดกว้างรวมไหล่ทาง 6 เมตร ส่วนด้านทิศเหนือ ติดอาคารพักอาศัยสูง 4 ชั้น ทิศใต้ ติดอาคารพักอาศัยสูง 1 ชั้น ทิศตะวันตก ติดอาคารพักอาศัยสูง 3 ชั้น ซึ่งพื้นที่ที่ทำการศึกษานั้นอยู่ใกล้กับสิ่งอำนวยความสะดวกมากมาย ทั้งถนนสายหลักอย่างถนนสุขุมวิท ถนนเพชรบุรี รถไฟฟ้าบีทีเอส รถไฟฟ้าเอ็มอาร์ที ทางด่วน โรงพยาบาล ศูนย์การค้า โรงเรียน และอาคารสำนักงานในด้านกฎหมายผังเมือง พื้นที่นี้เป็นที่ดินประเภท ย.10 สีน้ำตาล เป็นที่ดินประเภทที่อยู่อาศัยหนาแน่นมาก มีอัตราส่วนพื้นที่อาคารรวมต่อพื้นที่ดิน (FAR) ไม่เกิน 8 ต่อ 1 โดยจากพื้นที่ 2,261.2 ตารางเมตร สามารถก่อสร้างอาคารได้พื้นที่สูงสุด 18,089.6 ตารางเมตร และมีอัตราส่วนพื้นที่ว่างต่อพื้นที่อาคารรวม (OSR) คือไม่น้อยกว่าร้อยละ 4 โดยจากการวิเคราะห์ด้านกฎหมาย กายภาพ และการตลาด ทำให้อสังหาริมทรัพย์ประเภทบ้านเดี่ยว บ้านแฝด ทาวน์เฮาส์ และอาคารอยู่อาศัยรวมมีความเป็นไปได้ แต่เมื่อวิเคราะห์ด้านการเงินประกอบพบว่าทาวน์เฮาส์มีความเป็นไปได้มากที่สุดเมื่อได้ทำการศึกษาตลาดของทาวน์เฮาส์ในพื้นที่โดยละเอียดทั้งด้านอุปสงค์และอุปทานพบว่าพื้นที่บริเวณซอยสุขุมวิท 39 มีบ้านพักอาศัยของตระกูลเก่าแก่อยู่เป็นจำนวนมาก และเนื่องจากพื้นที่โดยรอบมีโรงพยาบาลที่มีชื่อเสียงอยู่หลายแห่งทำให้บริเวณดังกล่าวเป็นที่นิยมของกลุ่มแพทย์เช่นกันโดยทั้งสองกลุ่มมีลักษณะที่เหมือนกันคือใช้เวลาในการทำงานมากมีเวลาพักผ่อนน้อยจึงต้องการความเป็นส่วนตัวและเงียบสงบ ซึ่งเป็นแนวทางในการออกแบบโครงการ โดยมีรายละเอียดดังนี้โครงการเดอะ ซีเคร็ต เทอร์ตี้ไนน์ (The Secret 39) เป็นทาวน์เฮาส์ 4 ชั้น มีชั้นลอย และพื้นที่ใช้สอยบนดาดฟ้า โดยมีบ้านเพียงประเภทเดียว จำนวน 16 ยูนิต ขนาดที่ดินตั้งแต่ 22.32 ถึง 39.50 ตารางวา พื้นที่ใช้สอย 327.67 ตารางเมตร ราคาเริ่มต้นที่ 32.55 ถึง 54.30 ล้านบาท โดยมีการออกแบบที่เน้นด้านความส่วนตัวไม่ว่าจะเป็นรั้วทึบสูง 3 เมตร และต่อด้วยรั้วไม้ระแนงอีก 3 เมตร ทำให้ความสูงรั้วรวมที่ 6 เมตร การใช้ระแนงบังตาปิดอาคารด้านหน้าทั้งหมด พื้นที่ใช้งานอเนกประสงค์ชั้นดาดฟ้า รวมถึงการใส่สิ่งอำนวยความสะดวกอื่นๆ เช่น ลิฟท์ ห้องฟิตเนส ระบบควบคุมภายในบ้านอัจฉริยะ เครื่องชาร์จไฟรถยนต์ไฟฟ้า และระบบสั่งของออนไลน์ผ่านหน้าจอควบคุมภายในบ้านในด้านของการลงทุน ค่าที่ดินและค่าพัฒนาโครงการทั้งหมด 431,475,377 บาท แหล่งเงินทุนมาจากส่วนของเจ้าของร้อยละ 50 และจากสถาบันการเงินร้อยละ 50 มีค่า WACC เท่ากับ 11.08% ทำให้ได้มูลค่าปัจจุบันสุทธิ (NPV) ที่ 17,354,636 บาท และอัตราผลตอบแทนภายในจากการลงทุน (IRR) คือ 22.91% ซึ่งจาก NPV ที่มากกว่าศูนย์ และ IRR ที่มากกว่า WACC ทำให้โครงการนี้มีความเป็นไปได้ในการลงทุน
DOI: 10.14457/tu.the.2019.261
title: การศึกษาปัจจัยที่มีอิทธิพลต่อการเลือกที่อยู่อาศัยผู้สูงอายุของกลุ่มผู้สูงอายุในอนาคตในกรุงเทพมหานคร

description: ในปัจจุบันประเทศไทยมีจำนวนประชากรที่เริ่มเข้าสู่วัยผู้สูงอายุเพิ่มมากขึ้น และกำลังก้าวเข้าสู่การเป็นสังคมผู้สูงอายุในอนาคต ซึ่งจะส่งผลกระทบทั้งทางสังคมและเศรษฐกิจของประเทศเป็นอย่างมาก จึงมีความจำเป็นในการเตรียมความพร้อมเพื่อรองรับการเป็นสังคมผู้สูงอายุที่กำลังจะมาถึง จะเห็นได้ว่าภาคธุรกิจอสังหาริมทรัพย์เป็นหนึ่งกลุ่มที่ลุกขึ้นมาตั้งรับกับเทรนด์สังคมผู้สูงอายุอย่างเห็นได้ชัด ซึ่งการพัฒนาโครงการที่อยู่อาศัยสำหรับผู้สูงอายุนั้นมีความซับซ้อนและมีรายละเอียดต่างๆ มากกว่าการพัฒนาที่อยู่อาศัยในรูปแบบอื่น เป็นที่น่าสนใจว่ากลุ่มผู้สูงอายุในอนาคตนั้นมีความต้องการในด้านที่อยู่อาศัยอย่างไร จึงมุ่งเน้นศึกษาปัจจัยที่มีอิทธิพลต่อการเลือกที่อยู่อาศัยผู้สูงอายุของกลุ่มผู้สูงอายุในอนาคต อีกทั้งยังสามารถใช้เป็นแนวทางในการพัฒนาและปรับปรุงที่อยู่อาศัยสำหรับผู้สูงอายุในอนาคตต่อไป ดังนั้นงานวิจัยนี้เล็งเห็นถึงความสำคัญของการพัฒนาที่อยู่อาศัยสำหรับผู้สูงอายุในอนาคตเพื่อตอบรับกับกลุ่มประชากรขนาดใหญ่ที่จะก้าวเข้าสู่สังคมผู้สูงอายุในอนาคต หรือเรียกว่ากลุ่มผู้สูงอายุในอนาคต ที่จะมีผลต่อโครงการอสังหาริมทรัพย์ในอนาคตงานวิจัยนี้เป็นการวิจัยเชิงปริมาณ โดยใช้วิธีการศึกษาเชิงสำรวจ กลุ่มตัวอย่างที่ใช้ในการวิจัยครั้งนี้ คือ ผู้ที่มีอายุ 50-59 ปี และอาศัยอยู่ในกรุงเทพมหานคร จำนวน 400 คน โดยใช้แบบสอบถามออนไลน์ เป็นเครื่องมือที่ใช้ในการเก็บรวบรวมข้อมูล นำมาวิเคราะห์ข้อมูลด้วยสถิติเชิงพรรณนา และใช้การวิเคราะห์สถิติเชิงอนุมานสำหรับการอธิบายผลการศึกษา ได้แก่ การวิเคราะห์องค์ประกอบ เพื่อลดจำนวนตัวแปร หรือจัดองค์ประกอบที่เหมาะสมที่มีความสัมพันธ์กัน และการวิเคราะห์การถดถอยเชิงพหุคูณ เพื่อหาความสัมพันธ์ของปัจจัยที่มีอิทธิพลต่อการเลือกที่อยู่อาศัยผู้สูงอายุของกลุ่มผู้สูงอายุในอนาคต โดยทดสอบที่ระดับความเชื่อมั่น 95% หรือ p &lt; 0.05ผลการศึกษาพบว่า สามารถจัดกลุ่มปัจจัยออกเป็น 3 กลุ่มปัจจัย คือ กลุ่มปัจจัยที่ 1 ปัจจัยด้านสิ่งอำนวยความสะดวกและความปลอดภัย กลุ่มปัจจัยที่ 2 ปัจจัยด้านทำเลที่ตั้ง และกลุ่มปัจจัยที่ 3 ปัจจัยด้านคุณลักษณะของที่อยู่อาศัย รวมทั้งหมด 18 ตัวแปร ซึ่งจากผลการวิเคราะห์มีเพียง 11 ตัวแปร ที่มีอิทธิพลต่อการเลือกที่อยู่อาศัยผู้สูงอายุของกลุ่มผู้สูงอายุในอนาคต อย่างมีนัยสำคัญ สามารถนำมาสรุปรายละเอียดในแต่ละปัจจัย ได้ดังนี้ปัจจัยด้านสิ่งอำนวยความสะดวกและความปลอดภัย ประกอบไปด้วย 6 ตัวแปร ได้แก่ อุปกรณ์หรือสิ่งอำนวยความสะดวกต่อผู้สูงอายุ เช่น ที่จอดรถสำหรับผู้ใช้รถเข็น ลิฟต์ ทางลาด ราวจับ เป็นต้น, สถานพยาบาลขนาดเล็ก หรือสถานบริการด้านสุขภาพ ภายในโครงการ, มีระบบการดูแลรักษาความปลอดภัยอย่างเข้มงวด, บุคลากรที่มีความรู้ความสามารถในการช่วยเหลือเป็นอย่างดี, โครงการมีความสงบ ร่มรื่น เหมาะแก่การอยู่อาศัย และอุปกรณ์หรือระบบเพื่อความปลอดภัยในการอยู่อาศัย เช่น ติดตั้งสัญญาณฉุกเฉินในเวลาที่ต้องการความช่วยเหลือ กล้องวงจรปิดภายใน เป็นต้นปัจจัยด้านทำเลที่ตั้ง ประกอบไปด้วย 2 ตัวแปร ได้แก่ ทำเลที่ตั้งโครงการอยู่ใกล้รถไฟฟ้า และทำเลที่ตั้งโครงการอยู่ใกล้ตลาดหรือศูนย์การค้าปัจจัยด้านคุณลักษณะของที่อยู่อาศัย ประกอบไปด้วย 3 ตัวแปร ได้แก่ การออกแบบพื้นที่ใช้สอยภายในให้พื้นมีระดับเสมอกัน, การออกแบบพื้นที่ใช้สอยภายในมีพื้นที่เพียงพอสำหรับให้รถเข็นเข้าถึงได้ในทุกพื้นที่ และการออกแบบห้องน้ำเป็นแบบมีที่นั่งอาบน้ำและเมื่อพิจารณาลักษณะทางประชากรศาสตร์พบว่าปัจจัยด้านเพศ และระดับการศึกษาไม่มีอิทธิพลต่อการเลือกที่อยู่อาศัยผู้สูงอายุของกลุ่มผู้สูงอายุในอนาคต
DOI: 10.14457/tu.the.2019.262
title: การศึกษาความเป็นไปได้ของการพัฒนาโครงการบนที่ดินซอยสุขุมวิท 101 (ปุณณวิถี)

description: โครงการ The Paz Sukhumvit 101 เป็นโครงการคอนโดมิเนียมบนพื้นที่ดิน 2-0-32 ไร่ ตั้งอยู่ในซอยสุขุมวิท 101 ถนนสุขุมวิท แขวงบางจาก เขตพระโขนง จังหวัดกรุงเทพมหานคร ทำเลของโครงการตั้งอยู่ห่างจากสถานีรถไฟฟ้าปุณณวิถี 1.5 กิโลเมตร โดยเมื่อศึกษาความเป็นไปได้ของโครงการในด้านต่าง ๆ เช่น ด้านกฎหมาย กายภาพ การตลาดและการเงิน สรุปได้ว่าพื้นที่ดินมีศักยภาพในการพัฒนาเป็นคอนโดมิเนียมที่สุด และเป็นคอนโดระดับ Mid-range โดยจับกลุ่มลูกค้า Gen Y เป็นกลุ่มพนักงานออฟฟิศเนื่องจากพื้นที่บริเวณนั้นมีจำนวนอาคารสำนักงานเปิดใหม่ในอนาคตอยู่เป็นจำนวนมาก และยังเป็นทำเลที่น่าสนใจเพราะระยะทางอยู่ไม่ไกลจากใจกลางเมืองมากนัก และราคาต่อตารางเมตรยังมีราคาถูกกว่าคอนโดมิเนียมใจกลางเมืองมาก อยู่ในราคาที่ลูกค้าสามารถจ่ายได้จริง และเหมาะกับคนที่ต้องการซื้อที่อยู่อาศัยเพื่ออยู่อาศัยเองจากการวิเคราะห์ปัจจัยต่าง ๆ เช่น กฎหมาย กายภาพ ตลาด คู่แข่ง การสัมภาษณ์กลุ่มเป้าหมาย และการวิเคราะห์ทางการเงิน เพื่อที่จะนำการวิเคราะห์ทั้งหมด เข้าใจถึงกลุ่มลูกค้าและสามารถออกแบบโครงการให้ตรงกับกลุ่มเป้าหมายให้มากที่สุด โดยมีบทสรุปโครงการดังนี้รูปแบบโครงการคอนโดมิเนียม สูง 8 ชั้น จำนวน 2 อาคารที่ตั้งโครงการซอยสุขุมวิท 101 ถนน สุขุมวิท แขวงบางจาก เขตพระโขนง กทม.พื้นที่โครงการ 2-0-32 ไร่ระยะเวลาดำเนินการ24 เดือนจำนวนห้องพัก286 ยูนิตประเภทห้องพักStudio 27 ตารางเมตรจำนวน54ยูนิต1 ห้องนอน30 ตารางเมตร จำนวน110 ยูนิต1 ห้องนอน พลัส34ตารางเมตรจำนวน 81 ยูนิต1 ห้องนอน Exclusive40ตารางเมตรจำนวน14 ยูนิต2 ห้องนอน50ตารางเมตรจำนวน27 ยูนิตสิ่งอำนวยความสะดวกภายในโครงการชั้น 1 สระว่ายน้ำขนาด 50*25 เมตร, ลึก 1.2 เมตร, ฟาร์ม, สวน และ jogging track ชั้น 2 ห้องออกกำลังกาย และ Co-Working Spaceสิ่งอำนวยความสะดวกอื่นๆ Home Automation และ Shuttle Serviceระบบโครงสร้างอาคารระบบคอนกรีตเสริมเหล็กและพื้นระบบ Post tensionFAR4.5 : 1พื้นที่ก่อสร้างสูงสุด 14,976 ตารางเมตรพื้นที่ก่อสร้าง 14,885ตารางเมตรพื้นที่ขาย9,422ตารางเมตรพื้นที่สีเขียว973ตารางเมตรมูลค่าโครงการ555,594,274บาทราคาขายเฉลี่ยทั้งโครงการ71,346.24บาทต่อตารางเมตรสัดส่วนเงินลงทุน เงินทุนจากเจ้าของ 60%เงินทุนกู้ยืมจากสถาบันการเงิน 40%มูลค่าปัจจุบันสุทธิของโครงการ (NPV)92,374,108.79 บาทอัตราผลตอบแทน (IRR)31.74%ซึ่งเมื่อประเมินถึงมูลค่าปัจจุบันสุทธิของโครงการและอัตราผลตอบแทนภายในโครงการแล้วนั้นพบว่าโครงการให้ผลตอบแทนกับผู้พัฒนาโครงการมากกว่าผลตอบแทนขั้นต่ำ จึงเหมาะสมที่จะลงทุนโครงการนี้
DOI: 10.25345/c53h5h
title: MassIVE MSV000085101 - GNPS Metabolite diversity in two yacon cultivars
title: Smallanthus sonchifolius plants from two different cultivars were grown on a trial field of the University of Hohenheim (Stuttgart, Germany) until they reached the adult stage. Fifty milligrams (fresh weight) of different organs including the leaves (from three different ages), stems, roots and tubers were extracted with 1 mL of ethanol 70% and analyzed by UHPLC-UV-HRMS/MS (Q-Exactive Plus). Chromatographic separation was performed under the following gradient program: 0-15 min, 3-20% B; 15-40 min, 20-95% B; 40-43 min, 95-3% B; 43-45 min, 3% B using an Acquity CSH C18 column (1.7 um, 150 mm x 2.1 mm, Waters, Ireland), (A) water (0.2% formic acid) and (B) acetonitrile (0.2% formic acid) as mobile phase at a flow rate of 400 uL/min. UV detection was performed between 190 and 400 nm
DOI: 10.6073/pasta/88444ec0a73683bc165b9a3517b429df
title: Virgin Islands National Park: Coral Reef: Juvenile Coral

description: Coral larvae are selective with regards to the surfaces upon which they settle, but little is known about the outcome of these choices. In this study, we explored the implications for juvenile scleractinians (less than 40-mm diameter) of growing on igneous versus carbonate rock on the shallow reefs (5-m depth) of St. John, US Virgin Islands. Surveys revealed that juvenile corals occurred at densities of 16 colonies m− 2 and were distributed on igneous and carbonate rocks in proportion to the abundance of these surfaces, suggesting that larvae do not discriminate between rock types at settlement. Repeated surveys demonstrated that all juvenile corals (i.e., pooled among taxa) grew 41% slower on igneous versus carbonate rock between January and August, but not between August and January when the growth was statistically indistinguishable between rock types. Although the growth of the most common juvenile coral, Porites astreoides, was similar on both substrata, the photophysiology of this species was affected by the type of rock. The maximum relative electron transfer rate (rETR, a proxy for photosynthesis) of P. astreoides was down-regulated 30% on igneous compared to carbonate rock. Phylogenetic analyses of the Symbiodinium community sequence profiles within P. astreoides revealed significant differences between substrata, with a greater diversity of co-occurring ITS-2 sequences in corals growing on carbonate compared to igneous rock. While substratum-dependent patterns in the characteristics of juvenile corals suggested there is selective value to the settlement choices made by larvae, these trends did not translate into differences in survival, at least over the time scale investigated. It remains uncertain what features of the rocks affected coral performance, but differences in the temperature of the rock may be an important feature during the warmest period of the year.
DOI: 10.5281/zenodo.3710974
title: Replication Package for the paper: "Behind the Intents: An In-depth Empirical Study on Software Refactoring in Modern Code Review"

description: This is the replication package for the paper: "Behind the Intents: An In-depth Empirical Study on Software Refactoring in Modern Code Review", published at the 17th International Conference on Mining Software Repositories (MSR ’20). It contains all the preliminary and final results of our empirical methodology. We highlight the manual classification of developers' intents behind code changes with refactoring operations. This might be used for further studies on developers' motivations when performing refactoring. Feel free to use any part of this replication package in your study, please cite as: Matheus Paixão, Anderson Uchôa, Ana Carla Bibiano, Daniel Oliveira, Alessandro Garcia, Jens Krinke, and Emilio Arvonio. 2020. Behind the In-tents: An In-depth Empirical Study on Software Refactoring in Modern Code Review. In 17th International Conference on Mining Software Repositories (MSR ’20), October 5–6, 2020, Seoul, Republic of Korea. ACM, New York, NY,USA, 11 pages.